***ՀԻՄԱՎՈՐՈՒՄ  
ՄԵՂՐԻ ՀԱՄԱՅՆՔԻ 2021 ԹՎԱԿԱՆԻ ԲՅՈՒՋԵԻ ԿԱՏԱՐՄԱՆ ՏԱՐԵԿԱՆ ՀԱՇՎԵՏՎՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ***

***Մեղրի համայնքի 2021 թվականի բյուջեի կատարման վերաբերյալ հաշվետվությունը կազմվել է հիմք ընդունելով «Տեղական ինքնակառավարման մասին» ՀՀ օրենքի 82-րդ, 83-րդ և «ՀՀ բյուջետային համակարգի մասին» ՀՀ օրենքի 35 -րդ հոդվածներով ամրագրված դրույթները, որի հիմքում ընկած է հավաստիությունը և հստակությունը։***

1. ***Մեղրի համայնքի 2021 թվականի բյուջեի ընդամենը փաստացի եկամուտները կազմել 915 137 ,2 հազար դրամ, տարեկան (ճշտված) պլանի 1 135 677,1 հազար դրամի նկատմամբ, կամ կատարողականը կազմել է 80,6%, ինչը 9,8%-ով կամ 99 707,9 հազ․դրամով նվազել է 2020 թվականի հավաքագրման մակարդակից (1 014 845.1 հազ․դրամ)։ Թերակատարման հիմնական պատճառը սուբվենցիոն ծրագրերի գծով պետական բյուջեի հատկացումներն են՝ մրջգերատեսչական հանձնաժողովի կողմից հավանության արժանացած 2021թվականի սուբվենցիոն ծրագրերի վերաբերյալ ՀՀ կառավարության կողմից որոշումներ չեն կայացվել։ Վերլուծությունը ցույց տվեց,որ վարչական բյուջեի հավաքագրման մասով պատկերը այլ է՝ նախատեսված 706 694.2 հազ․դրամի դիմաց փաստացի մուտքերը կազմել են 701 684,8 հազ․դրամ կամ ապահովելով 99,3%-ով։ Չնայած կատարման բարձր մակարդակին որոշ եկամտատեսակների գծով համայնքը ունի թերակատարում։ Ֆոնդային բյուջեն կատարվել է 49,8%-ով, նախատեսված 428 982,9 հազ․դրամի դիմաց փաստացի մուտքերը կազմել են 213 452,4հազ․դրամ։Փաստացի մուտքերի 210 124,9հազ․դրամը ֆինանսավորվել է պետ․բյուջեից,իսկ 3 327,5հազ․դրամը՝համայնքի բյուջեից։ Մեղրի համայնքի 2021 թվականի ճշտված բյուջեով սեփական եկամուտները պլանավորվել են 285 950,0 հազար դրամ, որի դիմաց փաստացի կատարողականը կազմել է 277,590.3 հազար դրամ կամ 97,1%։ Սեփական եկամուտների փաստացի հավաքագրման  ցուցանիշը ավել է 2020 թվականի համապատասխան ցուցանիշից 14,6%-ով կամ 40 620,5 հազար դրամով ։***

***2021թվականի փաստացի հավաքագրումների մեջ 22654,9հազ. դրամը բաժին է ընկնում ապառքներին:***

***2․ Մեղրի համայնքի 2021 թվականի բյուջեի միջոցների հաշվին իրականացվել է 876 720,3  հազար դրամի ծախսեր` կազմելով ճշտված ծրագրի 74.6%-ը։ Ծրագրված ցուցանիշների նկատմամբ թերֆինանսավորումները հիմնականում պայմանավորված են գնումների գործընթացում առաջացած խնայողություններով, համայնքում թափուր հաստիքներով, 2021 թվականի սուբվենցիոն ծրագրերով:*** *Բ****յուջետային տարվա ավարտին պարտքեր թողնվել են սուբվենցիոն ծրագրերի շինարարական աշխատանքների հետ կապված :***

***Այժմ ներկայացնենք Մեղրի համայնքի 2021թվականի բյուջեի փաստացի եկամուտների և ծախսերի առավել մանրամասն քանակական և համեմատական վերլուծությունը։***

***Եկամուտներ***

***Համայնքի 2021 թվականի վարչական բյուջեի փաստացի եկամուտների 15.9%-ը ձևավորվել է հարկային եկամուտների և տուրքերի, 53,6%-ը պաշտոնական դրամաշնորհների, 30,5%-ը՝ այլ եկամուտների հաշվին:***

***Հ ա ր կ ե ր և տ ու ր ք ե ր.***

***Հարկային եկամուտների և տուրքերի գծով 2021 թվականին նախատեսվել էր առավելագույն գանձման ցուցանիշ։ Հարկային եկամուտների գծով թերակատարվել են՝ գույքային հարկեր անշարժ գույքից,գույքային հարկեր այլ գույքից, տուրքերի գծով՝ Համայնքի վարչական տարածքում ոգելից և ալկոհոլային խմիչքների և (կամ) ծխախոտի արտադրանքի վաճառքի թույլտվության համար,******Համայնքի վարչական տարածքում համայնքային կանոններին համապատասխան հանրային սննդի կազմակերպման և իրացման թույլտվության համար,******Համայնքի վարչական տարածքում մարդատար տաքսու (բացառությամբ երթուղային տաքսիների՛ միկրոավտոբուսների) ծառայություն իրականացնելու թույլտվության համար ։ Սակայն պետք է հաշվի առնել, որ ցուցանիշները պլանավորվում են կանխատեսելիության սկզբունքով, իսկ գանձումն իրականացվում է հաշվետու տարում փաստացի հաշվառման տվյալներով ։ Այսպիսով հարկային եկամուտների և տուրքերի մասով 2021 թվականի փաստացի կատարման ցուցանիշները կազմել են 111792,9 հազար դրամ` նախատեսված (ճշտված) 112740,0 հազար դրամի նկատմամբ կամ թերակատարվել է 947,1 հազար դրամով, ինչ իր հերթին ավել է 2020 թվականի փաստացի կատարողականից 17645,2 հազար դրամով այդ թվում` - անշարժ գույքի հարկի գծով փաստացի կատարողական ցուցանիշները կազմել են 10994,2 հազար դրամ, ծրագրված (ճշտված) 10210.0 հազար դրամի նկատմամբ կամ կատարողականը կազմել է 107,7%, որը գերազանցում է 2020 թվականի հավաքագրման մակարդակը 14%-ով: Փաստացի մուտքերի 3105,1 հազ.դրամը կազմում են ապառքները։ -գույքային հարկեր այլ գույքից մուտքերը կազմել են ՝ 96,8%, 84118,3 հազար դրամ, նախատեսված 86870.0 հազար դրամի դիմաց, որից ապառք՝ 16982,5հազ.դրամ։ Հաշվետու տարվա հավաքագրումը գերազանցում է 2020թ․ նույն ցուցանիշը 12510,8 հազ․դրամով։ - տեղական տուրքերի գծով փաստացի կատարման ցուցանիշները կազմել են 12772,3 հազար դրամ՝ նախատեսված (ճշտված) 12360,0 հազար դրամի դիմաց, կամ կատարողականը կազմել է 103,3%:***

***- պետական տուրքերի գծով փաստացի հավաքագրվել է 3908,1 հազար դրամ***

***( 118.4%)` նախատեսված 3300.0 հազար դրամի դիմաց, որից. ․ քաղաքացիական կացության ակտեր գրանցելու հետ կապված համապատասխան գործարքներից՝  893,3 հազար դրամ (27,6%)`,***

***․ նոտարական գրասենյակների կողմից նոտարական ծառայությունների հետ կապված համապատասխան գործարքներից՝ 3014,8 հազար դրամ (116,0%)` ։***

***Պաշտոնական դրամաշնորհներ.***

***Պաշտոնական դրամաշնորհների մասով մուտքերը կազմել են 586409,4 հազար դրամ, նախատեսված (ճշտված) 797606,8 հազար դրամի նկատմամբ, կամ կատարվել է 73,5%-ով, որից՝***

***-ՀՀ պետական բյուջեից ֆինանսական համահարթեցման սկզբունքով տրամադրվող դոտացիաների և այլ դոտացիաների գծով փաստացի մուտքերը ֆինանսավորվել են ամբողջությամբ և կազմել են 373668,9 հազար դրամ,***

***Պետական բյուջեից տրամադրվող նպատակային հատկացումներ (սուբվենցիաներ) գծով ֆինանսավորվել է 2615,6 հազար դրամ նախատեսված 5601,0 հազար դրամի դիմաց, թերֆինանսավորման պատճառը ՀՀ Կառավարության 18․03․2021թվականի թիվ 371 որոշումն է,որի համաձայն պակսեցվել է երաժշտական և արվեստի դպրոցներում ազգային, լարային,փողային նվագարանների գծով ուսման վարձավճարի փոխհատուցման գումարները։***

***- Պետական բյուջեից կապիտալ ծախսերի ֆինանսավորման նպատակային հատկացումներ (սուբվենցիաներ) ծրագրերի համար պետ․ բյուջեից հատկացվել է 210124,9հազ․դրամ։***

***Մեղրի համայնքի 2021թվականի բյուջեով այլ եկամուտների գծով նախատեսված էր 225330,3 հազար դրամի մուտքեր, որի դիմաց փաստացի հավաքագրվել է 216934,9 հազար դրամ կամ 96,2%, որից.***

***- գույքի (այդ թվում հողերի) վարձակալությունից եկամուտների գծով փաստացի մուտքերը կազմել են 81955,2 հազար դրամ, նախատեսված 81100,0 հազար դրամի դիմաց կամ կատարողականը կազմել է 101,1%, ինչը պայմանավորված է Մեղրի համայնքի վարչական տարածքում՝ ֆիզիկական և իրավաբանական անձանց կողմից զբաղեցրած տարածքների հաշվառման, գույքագրման, իրավական փաստաթղթերի հավաքագրման, ինչպես նաև վերջիններիս կողմից փաստացի զբաղեցրած հողամասերի սահմանների վերաճշտման և Մեղրի համայնքի ավագանու որոշմամբ սահմանված պայմաններով պայմանագրերի վերանայման,նոր պայմանագրերի կնքման ու տեղեկատվական բազայի հստակեցման շարունակական գործընթացով: Փաստացի մուտքերի 2567.3 հազ.դրամը կազմում են ապառքները:***

***- տեղական վճարների գծով փաստացի եկամուտները կազմել են`  66172,1 հազար դրամ, նախատեսված 74610,0 հազար դրամի դիմաց կամ նախատեսվածի 88,7%-ը։ - ինքնակամ կառույցների օրինականացման վճարների մասով փաստացի մուտքերը կազմել են 1782,3 հազար դրամ` ծրագրված 500,0 հազար դրամի դիմաց, կամ նախատեսվածի 356,5%-ը - վարչական իրավախախտումներից փաստացի մուտքերը կազմել են 1002,4 հազար դրամ, նախատեսված 1000.0 հազար դրամի դիմաց կամ նախատեսվածի 100,2%-ը, - օրենքով և իրավական այլ ակտերով սահմանված` համայնքի բյուջե մուտքագրման ենթակա այլ եկամուտների գծով մուտքերը կազմել են 14885,5 հազար դրամ` 93,0%, նախատեսված 16000,0 հազար դրամի դիմաց։***

***Ծ ա խ ս ե ր***

***Մեղրի համայնքի 2021 թվականի բյուջեի միջոցների հաշվին կատարվել է 876720,3 հազար դրամի ծախսեր, պլանավորված (ճշտված) 1174572,1 հազար դրամի դիմաց կամ նախատեսվածի 74,6%-ը։ Փաստացի կատարված ծախսերը եկամուտների տեսակարար կշռում կազմում են 95,8%։ Ընդամենը փաստացի ծախսերից 629257,3հազ.դրամը 71,8%-ը ուղղվել են ընթացիկ ծախսերին (վարչական բյուջե), իսկ 247463,1 հազար դրամը կամ 28,2%-ը` կապիտալ բնույթի զուտ ծախսերին (ֆոնդային բյուջե)։ Կապիտալ ծախսեր իրականացվել են նաև ոչ ֆինանսական ակտիվների օտարումից մուտքերի հատկացումների հաշվին ։***

***Մեղրի համայնքի 2021 թվականի բյուջեի ծախսերի ծավալներում գերակշիռ են կրթության ծախսերը, որի տեսակարար կշիռը ընդհանուր ծախսերի մեջ կազմում է 46,3%, ընդհանուր բնույթի այլ ծառայություններին վերաբերող ծախսերը՝ 16,2%, շրջակա միջավայրի պաշտպանությանն ուղղված ծախսերը՝ 15,4%, տնտեսական հարաբերություններ՝ 7,9%, բնակարանային շնարարություն և կոմունալ ծառայություն՝ 8,4%, հանգիստ մշակույթ և կրոն՝ 4,7%, սոցիալական պաշտպանություն՝ 0.6%,հիմնական բաժիններին չդասվող պահուստային ֆոնդեր՝ 0,5%:***

***Մեղրի համայնքի 2021 թվականի բյուջեի ծախսերի կատարողականի վերլուծությունը   ըստ բյուջետային ծախսերի գործառական և տնտեսագիտական դասակարգման ցույց է տալիս նախատեսված ցուցանիշներից փաստացի կատարողականների թերֆինանսավորում, որը պայմանավորված է․***

***-2020թ․ համայնքում իրականացվել են համայնքի ենթակառուցվածքների զարգացմանն ուղղված սուբվենցիոն ծրագրերի շինարարական աշխատանքներ,որոնք ընթացիկ բյուջետային տարում չեն ավարտվել և ՀՀ կառավարության որոշման համաձայն երկարաձգվել է 2021թ․ , սակայն որոշ ծրագրեր երկարաձգվել են 2022թ,դրանք են․ - Մեղրի բնակավայրի մանկապարտեզի հիմնանորոգում***

***\_Ագարակ բնակավայրում կաթսայատան շենքի վերակառուցում մարզադպրոցի***

***2021թվականի սուբվենցիոն ծրագրեր,որոնք երկարաձգվել են 2022թ․,դրանք են***

***- Մեղրի բնակավայրում խաղահրապարակի կառուցում***

***- Մեղրի բնակավայրում կասկադի կառուցում***

***2021 թվականի բյուջեի կատարման տարեկան հաշվետվությունը ներկայացվում է ավագանու հաստատմանը՝ ավագանու անդամների եզրակացության հիման վրա։***

ՀԱՄԱՅՆՔԻ ՂԵԿԱՎԱՐ՝ Բ. ԶԱՔԱՐՅԱՆ